Blåsauer

se inndeling!

Blåsauer (Pseudois) kalles også bharaler og er en liten slekt som inngår i tribuset sauer og geiter (Caprini) og tilhører kvegfamilien (Bovidae). Dette er drøvtyggende (Ruminantia) klovdyr (Artiodactyla) som okkuperer montane regioner i Himalaya, typisk i høyder rundt , men utbredelsen kan være større enn tidligere antatt. To arter anerkjennes, men det er ikke full konsensus om den ene av dem.

Taksonomi 
Moderne forskning antyder, at artene i slekten Pseudois trolig er blant de nærmeste nålevende slektningene til moskusfe (Ovibos moschatus).

Utbredelse 
Blåsauene har størst utbredelse av alle sentralasiatiske klovdyr, helt fra pakistansk Kashmir i vest og østover gjennom Himalaya til det østlige Kina. I Kina er finnes det populasjoner av blåsauer i Helanfjellene, Hengduanfjellene, Qilianfjellene, Tibetplatået, og Pamirplatået. Noen av disse kan ha vært isolerte så lenge at de kanskje må betrakter som selvstendige underarter. Nyere forskning antyder imidlertid at blåsau også finnes i Altajfjellene.

Inndeling 
Inndelingen under følger Bovids of the World: antelopes, gazelles, cattle, goats, sheep, and relatives av Castelló (2016).

 Artiodactyla, klovdyr
 Bovidae, kvegfamilien
 Antilopinae, (antiloper, gaseller og deres nærmeste slektninger)
 Caprini, sauer og geiter
 Pseudois, blåsauer
 P. nayaur, blåsau
 P. schaeferi, dvergblåsau (monotypisk)

Referanser

Eksterne lenker 
 

Sauer og geiter